Ola Braanaas

Ola Braanaas (født 1962 på Hamar) er en norsk fiskeoppdretter, gründer og forretningsmann, bosatt på den vesle holmen Svinøyna i Gulen kommune. Han er eier av fiskekonsernet, Firda Seafood.

Biografi 
Braanaas ble født på Hamar, vokste opp i Bergen og bosatte seg så i Florø. Braanaas arbeidet på oppdrettsanlegget til Svanøy Stiftelse før han startet Firda Settefisk i Norddalsfjorden i 1986. Da dette oppdrettsanlegget gikk i pluss, finansierte det starten av selskapet Go-Fish som han startet sammen med Gudmun Strømsnes i 1996. Etter kort tid ble det ett av de største oppdretts- og settefiskselskapene i landet. På Færøyene fikk Go-Fish kontroll over halvparten av oppdrettsnæringa i årene 1996-97. Go-Fish drev også lakseslakteri blant annet i Florø og Davik. 

I 1997 samlet Strømsnes og Braanaas mange av selskapene sine i det nystartede Norway Seafarms, men Braanaas holdt sitt Firda Settefisk utenfor prosjektet. Dette året ble Braanaas nr. 195 på lista over de rikeste i Norge. Norway Seafarms gikk inn i Pan Fish i 1999. 

Braanaas driver fremdeles Firda Settefisk, og er også eier av tidligere Botnane Fiskeoppdrett i Bremanger oppdrettsvirksomheten er organisert igjennom selskapet Firda Sjøfarmer AS. Lakseslakteriet Martin E Birknes Eftf AS på Byrknesøy i Gulen er en del av konsernet. Gjennom selskapet Firda Seafood AS driver konsernet sin eksportvirksomhet. Braanaas kontrollerer konsernet gjennom morselskapet Firda Seafood Group.

I ligningslistene for skatteåret 2019 passerte Braanaas en milliard i formue, og ble dermed Sogn og Fjordanes første og siste milliardær, da Sogn og Fjordane ble  Vestland fra 1. januar 2020.

Virksomhet i Gulen 
I 2005 kjøpte og restaurerte Braanaas det gamle handelsstedet Skjerjehamn i Gulen. Det var også han som stod bak oppsettingen av den store skulpturen av Kong Olav V som ble laget av kunstneren Knut Steen på oppdrag fra Oslo kommune. Da Oslo ikke ville ha kunstverket på grunn av utforminga, kjøpte Braanaas det og flyttet det til Skjerjehamn. Det ble avduket under den første Utkantfestivalen 4. august 2007. 

Ett av selskapene til Braanaas, Firda Sjøfarmer, med avdelinger i Eivindvik, Sørbøvåg og i Askvoll, ble kåret til Årets Bedrift av Sparebanken Vest og avisa Strilen i 2010. I takketalen sin nevnte Braanaas blant annet viktigheten av å ikke holde opp med å ta sjanser etter å ha oppnådd suksess. I 2010 mottok Braanaas også Gulatingsprisen fra Gulen kommune for sitt bidrag til næringsetablering i kommunen.

Diverse 
Fordi Braanaas bor så avsides til, ble det laget et fjernsynsprogram om ham i NRK-serien Der ingen skulle tru at nokon kunne bu i 2010.

Dette året står han også som 3. vararepresentant til Stortinget for Sogn og Fjordane Høyre.
I 2011 ga Braanaas ut diktsamlingen Banebrutt sammen med sin niese Vilde Kleppe Braanaas.

Se også 
 Fiskeoppdrett i Gulen

Referanser

Eksterne lenker 
 Sogn og Fjordane fylkesleksikon om Ola Braanaas.
 Firdaposten, 21.04.10: Pris til Ola Braanaas og Firda Sjøfarmer.
 Firda, 20.09.07: Ola Braanaas har lite sans for riking-lista.
 NRK Sogn og Fjordane: Over 821.000 såg Ola Braanaas. Om "Der ingen skulle tru"
https://tv.nrk.no/serie/der-ingen-skulle-tru-at-nokon-kunne-bu/2010/PRMR70000309/avspiller
Firda Seafood
 Skjerjehamn
https://tv.nrk.no/serie/sommeraapent/2015/ENRK01071715/avspiller
https://tv.nrk.no/serie/norskekysten/sesong/1/episode/7/avspiller
https://tv.nrk.no/serie/folk/2014/DVFJ56001013/avspiller
https://kunstkritikk.no/helt-ute-helt-inne/
http://www.nrk.no/lyd/braanaas_diktsamling/3B1B2D5A2CEADDC8/
 http://www.allkunne.no/framside/fylkesleksikon/samfunn/industri-naring-og-bedrifter/parhestane-braanaas-og-stromsnes/1900/82667/

Norske gründere
Personer fra Gulen kommune
Personer fra Hamar kommune
Personer fra Bergen kommune
Fødsler i 1962